**Auto orientēšanās sacensību Vaives pagastā**

**N O L I K U M S**

**1.Pasākuma laiks un vieta**  
1.1. Pasākums notiks 2020. gada 8.augustā. Dalībnieku kustība notiks pa vispārējās lietošanas un māju piebraucamajiem ceļiem Vaives pagastā, Cēsu novadā, kuri netiek slēgti publiskai satiksmei.

**2.Brauciena norise**Sestdiena, 8.augusts 2020.gads  
No plkst. 13:00 – 16:00 dalībnieku ierašanās, reģistrācija;

Starti no plkst. 14:00  
Plkst. 17:30 auto orientēšanās sacensību noslēgums;

No Plkst. 17:40-18:10 rezultātu apkopošana;  
Plkst. 18:30 uzvarētāju apbalvošana

3**. Pasākuma organizācija**  
2.1. Pasākumu organizē p/a “Cēsu Kultūras un Tūrisma centrs”, Vaives Tautas nams un Vaives pagasta pārvalde.  
2.2. Pasākuma oficiālās persona:   
Pasākuma organizatore un maršruta koordinatore – Lelde Grīnberga, tel. 27851194;

**3. Maršruta raksturojums**  
3.1. Auto orientēšanās brauciena laikā dalībniekiem jāatrod kartē atzīmētie punkti. Punktos atrodas norādes un dažādi uzdevumi, kas dalībniekiem jāizpilda.  
3.2. Iepazīšanās ar brauciena maršrutu nav paredzēta.  
3.3. Kontrolpunktiem ir noteikta secība, bet dalībnieki ceļu uz tiem izvēlās paši, ievērojot, ka drīkst izmantot vispārējās lietošanas ceļus.   
3.4. Pasākuma oficiālie dokumenti:  
- orientēšanās shēma (karte);  
- uzdevumu atbilžu lapas;

- uzdevumi un norādes punktos;

- orientēšanās fotogrāfijas.

**4. Dalībnieki**  
4.1. Sacensībās var piedalīties jebkura fiziska persona. Komandas pilotam pēc organizatoru pieprasījuma ir jāuzrāda atbilstošās kategorijas autovadītāja apliecība un attiecīgās automašīnas tehniskā pase.  
4.2. Dalībnieku automobilī esošo personu skaits tiek ierobežots ar ražotāja noteikto maksimālo pasažieru skaitu konkrētajam transportlīdzeklim. Visu dalībnieku vietām jābūt aprīkotām ar drošības jostām.   
4.3. Sacensību laikā pilots drīkst mainīties vietām ar kādu no komandas locekļiem (ja viņam ir atbilstošās kategorijas autovadītāja apliecība).  
4.4. Katrai komandai jābūt līdzi telefonam ar kameru, lai varētu izpildīt orientēšanās uzdevumus. Uzņemtos foto un video materiālus vajadzēs sūtīt koordinatorei Leldei Grīnbergai, lai varētu saņemt punktus par uzdevuma izpildi.  
4.5. Katrs komandas dalībnieks (ieskaitot pasažierus) pilnībā atbild par savu rīcību pasākuma laikā, tās izraisītajām sekām un nodarītajiem zaudējumiem.  
4.6. Maksimālais komandu skaits – 12.  
4.7. Piedaloties sacensībās, dalībnieki neiebilst pret sacensību organizatoru rīcībā nonākošo sacensību fotogrāfiju un videomateriālu publiskošanu.

**5. Dalībnieku automobiļi**  
5.1. Sacensībās var piedalīties ar jebkuras markas, modeļa vieglo pasažieru automobili, kas atbilst Ceļu satiksmes noteikumiem.   
5.2. Automobilim ir jābūt derīgam CSDD tehniskās apskates dokumentam.   
5.3. Automobilim jābūt nokomplektētam atbilstoši CSN prasībām (aptieciņa, avārijas apstāšanās zīme, ugunsdzēšamais aparāts, atstarojošā veste). Visam jābūt nostiprinātam savās atrašanās vietās.  
5.4. Dalībnieku transportā pasākuma laikā jābūt vismaz diviem mobilajiem telefoniem darba kārtībā, kura numurus jāuzrāda pieteikuma veidlapā.

5.5. Auto orientēšanās dalībnieku komandas radoši izdomā noformēt savu transportlīdzekli vai arī komandas ietērpties interesantos tērpos, kas dod komandai papildus punktus.

**6. Pieteikumi**  
6.1. Reģistrācijas dienā dalībnieki iesniedz organizatoram ar saviem parakstiem apliecinātu pieteikumu/līgumu, kurā norādīts, ka dalībnieki ir iepazinušies ar šī pasākuma Nolikumu, biļeteniem un apņemas tos ievērot.   
6.2. Par 6.1. punkta neievērošanu vai ētikas pārkāpumiem, kā arī nesportisku rīcību dalībnieki var tikt sodīti ar diskvalifikāciju.  
6.6. Organizatoram ir tiesības atteikt ekipāžai dalību, nepaskaidrojot iemeslu. Atteikums dalībai pasākumā nav pārsūdzams.

**7. Dokumentu pārbaude**  
7.1. Dokumentu pārbaude un citu ar brauciena dalībniekiem saistīto formalitāšu kārtošana tiek veikta sacensību reģistrācijas punktā.  
7.3. Automobiļu, kuri nebūs izgājuši tehnisko komisiju, dalība pasākumā netiks pieļauta.

**8. Pasākuma norise un rezultātu noteikšana**  
8.1. Pasākuma laikā jāievēro Latvijas Republikas CSN un šī Nolikuma prasības. Sacensību dalībniekiem ir jāievēro sacensību tiesnešu un policijas darbinieku likumīgās prasības.  
8.2. Komandas kopējo rezultātu nosaka, summējot punktus par atrastiem kontrolpunktiem.

8.3. Ja tiek konstatēts, ka dalībnieki ir traucējuši citai komandai, tīši to kavējuši, bojājuši norādes uz kontrolpunktiem vai kā citādi nekorekti un nesportiski rīkojušies, komanda var tikt diskvalificēta.  
8.4. Netiek ieskaitīti kontrolpunkti, kuri ir nofotografēti no automobiļa salona.   
8.5. Ja sacensību laikā rodas neskaidra situācija, kura nav aprakstīta NOLIKUMĀ, lēmumu par tās risinājumu pieņem organizators.  
8.6. Gadījumā, ja sacensību dalībnieks izstājas no sacensībām, viņam par to jāpaziņo pasākuma organizatoram personīgi, ar SMS vai zvanu uz telefona numuru 27851194.  
8.7. Gadījumā, ja sacensību dalībnieks kavē ierašanos uz finišu vairāk par 45 minūtēm, tā rezultāti tiek anulēti – arī šajā gadījumā sacensību dalībniekam jāsazinās ar organizatoriem pa telefonu 27851194.

**9. Apbalvošana**

9.1. Pēc pasākuma dalībnieki finišā iesniedz uzdevumu lapas un atsūta 4.4.punktā minētajai personai. Nodotie materiāli tiks izvērtēti un punktu summa noteiks secību, kādā komandas ierindojas.

9.2. Plkst. 18:30 notiks apbalvošana, kurā pasludinās uzvarētājus.

LAIMĪGU CEĻU UN VEIKSMĪGUS STARTUS!